पाएं अपने शहर की ताज़ा ख़बरें और फ्री ई-पेपरडाउनलोड करें
थाना सदर पुलिस ने हत्या के मामले में आरोपी दो बहनों को पीओ करार देने के बाद भी अदालत में न पहुंचने के आरोप में धारा 174 आईपीसी के तहत दो अलग-अलग मामले दर्ज किए हैं। यह हत्या का मामला 28 अगस्त 2020 का है। दोनों केस दर्ज होने पर अदालत में नहीं पहंुचीं। अदालत ने दोनों को 9 अप्रैल 2021 पीओ करार दे रखा था। अब एक और कार्रवाई की गई है।
पहले मामले में एएसआई पाल सिंह ने बताया कि रमन निवासी सिधवां दोनां के खिलाफ 28 अगस्त 2020 को थाना सदर कपूरथला में धारा 460, 302, 326, 506 आईपीसी के तहत केस दर्ज हुआ था। मामला अदालत में पहुंचा तो रमन वहां नहीं पहुंची। अदालत ने 9 अप्रैल 2021 को रमन को गैरहाजिर देखकर उसे भगौड़ी करार दे दिया।
बावजूद इसके रमन अदालत नहीं पहुंची। अब पुलिस ने अदालत के आदेश पर उसके खिलाफ धारा 174 आईपीसी के तहत केस दर्ज कर लिया है। वहीं, दूसरे मामले में एएसआई जसविंदर सिंह ने बताया कि 28 अगस्त 2020 को अमनप्रीत कौर निवासी सिधवां दोनां के खिलाफ धारा 452, 323, 325, 506, 302 आईपीसी के तहत थाना सदर में केस दर्ज हुआ था। लेकिन मामला अदालत पहुंचा तो अमनप्रीत कौर वहां पर हाजिर ही नहीं हुई। अदालत ने उसे 9 अप्रैल 2021 को भगौड़ी घोषित कर दिया। लेकिन इसके बावजूद भी वह अदालत नहीं पहुंची। अब पुलिस ने अदालत के आदेश पर उसके खिलाफ धारा 174ए आईपीसी के तहत केस कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn